**Väinö Sirkiä** (s. 28. helmikuuta 2001 Turku) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan oikea laitahyökkääjä.

Ura
---

Sirkiä on Turun Palloseuran kasvatti. Hän toimi kaudella 2016–2017 seuran C-nuorten Mestiskarsinnoissa TPS Akatemian varakapteenina. Sirkiä pelasi suurimman osan kaudestaan kuitenkin TPS:n C-nuorissa, jossa hän voitti SM-pronssia. Kaudella 2018–2019 Sirkiä toimi seuran B-nuorten varakapteenina ja kaudella 2020–2021 U20-joukkueen varakapteenina. Kaudella 2021–2022 Sirkiä nousi TPS:n U20-joukkueen kapteeniksi. Hän oli tehoilla 12+15=27 joukkueen kolmanneksi paras maalintekijä ja neljänneksi paras pistemies.

Alkukauden 2022–2023 Sirkiä pelasi yli-ikäisenä TPS:n U20-joukkueessa. Hän johti joukkueen sisäistä maalipörssiä 18 osumallaan yhdessä Viljami Marjalan kanssa, kunnes siirtotakarajalla helmikuussa 2023 TPS lainasi Sirkiän loppukaudeksi SM-liigajoukkue Vaasan Sportiin. Hänen sopimuksensa sisältää myös tryoutin 1+1-vuotisesta sopimuksesta kaudelle 2023–2024. Vastaavasti Sport lainasi TPS:ään loppukaudeksi ruotsalaishyökkääjä Sebastian Stålbergin. Sirkiä sai tililleen ensimmäisen SM-liigaottelunsa 15. helmikuuta 2023 JYPiä vastaan. Hänet merkittiin vain kolmella täydellä hyökkäysketjulla otteluun lähteneen Sportin nelosketjuun yhdessä Jure Povšen kanssa. Sirkiä jäi ottelussa lopulta ilman peliaikaa. Ensimmäiset jääaikansa SM-liigassa hän sai seuraavassa ottelussa 18. helmikuuta 2023 Kalevan Palloa vastaan. Sirkiä merkittiin heti Sportin ykkösketjuun Teemu Väyrysen ja Lari Heikkisen viereen. Sirkiä sai ottelussa jääaikaa 15.08 minuuttia. Hän avasi maalitilinsä SM-liigassa kahdella osumalla runkosarjan toiseksi viimeisellä kierroksella 10. maaliskuuta 2023 Porin Ässiä vastaan. Ari-Ville Syrenius valitsi Sirkiän ottelun Alumnien tähtien ykköstähdeksi. Maalit jäivät hänen kauden ainoiksi tehopisteikseen Sirkiän 11 pelaamassa SM-liigan runkosarjaottelussa.

Sirkiä ei jatkanut Sportissa enää koejaksonsa päätteeksi, vaan hän siirtyi kaudeksi 2023–2024 vuoden mittaisella sopimuksella Mestis-joukkue Jokereihin. Hänet nimettiin joukkueen varakapteeniksi harjoituskauden otteluihin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | TPS | A-SM | 1 | 0 | 0 | 0 | 0 | – | – | – | – | – |
| 2019–2020 | TPS | A-SM | 42 | 4 | 11 | 15 | 12 | 3 | 0 | 1 | 1 | 0 |
| 2020–2021 | TPS | U20-SM | 19 | 3 | 1 | 4 | 6 | 2 | 1 | 0 | 1 | 2 |
| 2021–2022 | TPS | U20-SM | 43 | 12 | 15 | 27 | 22 | 6 | 0 | 1 | 1 | 0 |
| 2022–2023 | TPS | U20-SM | 37 | 18 | 13 | 31 | 52 | – | – | – | – | – |
|  | Sport | SM-liiga | 11 | 2 | 0 | 2 | 2 | – | – | – | – | – |
| 1 kausi | yhteensä | SM-liiga | 11 | 2 | 0 | 2 | 2 | – | – | – | – | – |

Lähteet
-------

* Väinö Sirkiä The Internet Hockey Databasessa (englanniksi)
* Väinö Sirkiä Eurohockey-sivustolla (englanniksi)
* Väinö Sirkiä *Elite Prospects*. Everysport Media Group AB.  (englanniksi)

### Viitteet

1. 1 2 3  Väinö Sirkiä *Elite Prospects*. Everysport Media Group AB.  (englanniksi)
2. ↑  Elite Prospects - TPS U20 *eliteprospects.com*. Everysport Media Group AB. Viitattu 18.2.2023. (englanniksi)
3. ↑  Stålberg siirtyy TPS:än riveihin *vaasansport.fi*.  15.2.2023. Hockey-Team Vaasan Sport Oy. Viitattu 18.2.2023.
4. ↑  Sport - JYP, 15.2.2023 *liiga.fi*.  15.2.2023. Jääkiekon SM-liiga Oy. Viitattu 18.2.2023.
5. ↑  Sport - JYP, 15.2.2023 *liiga.fi*.  15.2.2023. Jääkiekon SM-liiga Oy. Viitattu 18.2.2023.
6. ↑  Sport - Kalpa, 18.2.2023 *liiga.fi*.  18.2.2023. Jääkiekon SM-liiga Oy. Viitattu 19.2.2023.
7. ↑  Sport - Kalpa, 18.2.2023 *liiga.fi*.  18.2.2023. Jääkiekon SM-liiga Oy. Viitattu 19.2.2023.
8. ↑  Sport - Ässät, 10.3.2023 *liiga.fi*.  10.3.2023. Jääkiekon SM-liiga Oy. Viitattu 12.3.2023.
9. ↑  Nikulin, Antti: Jokerit julkisti ensi kauden joukkueensa – Seura tavoittelee Liiga-nousua niin pian kuin mahdollista *Jatkoaika.com*.  1.6.2023. Jatkoaika r.y. Viitattu 1.6.2023.

Jokerit – Mestis
2 Oksanen (**A**) |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen (**A**) |
22 Forslund |
25 Kuusla |
27 Lind (**A**) |
35 Risikko |
37 Toikka |
43 Virtala |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren